ATLIKIMO UŽTIKRINIMO LAIDAVIMO DRAUDIMO RAŠTAS

Kam: VILNIAUS ŠILUMOS TINKLAI, AB, Elektrinės g. 2, LT-03150, Vilnius, Lietuva, įmonės kodas 124135580

MEYSSO, UAB, S. Daukanto g. 17-2A, LT-44305, Kaunas, Lietuva, įmonės kodas 305639236 (toliau – Draudėjas) 2025.04.23 sudarė su VILNIAUS ŠILUMOS TINKLAI, AB, Elektrinės g. 2, LT-03150, Vilnius, Lietuva, įmonės kodas 124135580 (toliau – Naudos gavėjas), Sutartį : Vilniaus miesto šilumos tiekimo tinklų nuo ŠK 92518 iki ŠK 92523 (L. Asanavičiūtės g.), Vilnius rekonstravimo projektavimo ir statinio projekto vykdymo priežiūros paslaugos (toliau – Sutartis).

Užtikrinant, kad Sutartyje numatytos prievolės bus įvykdytos ir įvykdytos tinkamai, tame tarpe ir netesybos, pateikiamas šis atlikimo užtikrinimo laidavimo draudimo raštas (toliau – Raštas).

Šiuo Raštu patvirtiname, kad AAS „BTA Baltic Insurance Company“ filialas Lietuvoje, Laisvės pr. 10, LT-04215 Vilnius, Lietuva, įmonės kodas 300665654 (toliau - Draudikas) neatšaukiamai ir besąlygiškai įsipareigoja sumokėti Naudos gavėjui, tinkamai vykdančiam tuos Sutartyje numatytus įsipareigojimus, kurie turi įtakos Draudėjo Sutartyje prisiimtų įsipareigojimų tinkamam įvykdymui, draudimo išmoką iki 6 000.00 EUR (šeši tūkstančiai eurų, 00 ct) sumos, gavęs Naudos gavėjo pirmą raštišką reikalavimą mokėti (originalą), pasirašytą Naudos gavėjo, su nuoroda į šį Raštą. Kartu turi būti pateikta rašto Draudėjui, kuriuo buvo reikalaujama, kad Draudėjas įvykdytų savo prievolę Naudos gavėjui, kopija. Naudos gavėjas neprivalo pagrįsti savo reikalavimo, tačiau privalo nurodyti, kurie Sutartyje numatyti Draudėjo įsipareigojimai nevykdomi (netinkamai vykdomi).

Šis Raštas galioja nuo 2025.04.25 ir galioja iki 2027.04.22 ir savaime nustos galios, jei iki paskutinės Rašto galiojimo dienos imtinai Draudikas aukščiau nurodytu adresu nebus gavęs Naudos gavėjo raštiško reikalavimo mokėti (originalo). Naudos gavėjui paprašius pratęsti šio Rašto galiojimo laikotarpį, Draudėjas įsipareigoja pranešti Draudikui apie tokį pratęsimą ir šio Rašto galiojimas gali būti Draudiko pratęstas.

Draudikas įsipareigoja tik Naudos gavėjui, todėl šis Raštas yra neperleistinas ir neįkeistinas.

Draudėjui neįvykdžius savo įsipareigojimų numatytų šiame laidavimo rašte, Naudos gavėjas neprivalo pirmiausia nukreipti išieškojimą į Draudėjo turtą.

Šis raštas negali būti atšaukiamas, koreguojamas ar papildomas be Naudos gavėjo ir Draudiko abipusio susitarimo.

Jeigu po šio Rašto išdavimo, atliekami Sutarties ar kitų su ja susijusių dokumentų pakeitimai ar papildymai dėl kurių atsiranda naujos Draudėjo prievolės ar padidėja esamos, apie šiuos pakeitimus Draudikas turi būti informuotas per 3 darbo dienas. Draudikas, gavęs tokį pranešimą, per 5 darbo dienas turi teisę atsisakyti laiduoti už padidėjusias ar naujai atsiradusias prievoles. Tokiu atveju Raštas galioja tik ta apimtimi, kokią nustatė Sutartis iki jos pakeitimo ar papildymo.

Draudiko įsipareigojimai pagal šį Raštą atitinkamai sumažės po kiekvieno Draudiko mokėjimo pagal jį.

Draudikas pagal šį Raštą neprisiima atsakomybės dėl tinkamo Draudėjui sumokėto avanso grąžinimo ir Draudėjo prisiimtų finansinių įsipareigojimų pagal Sutartį.

Šiam Raštui taikoma Lietuvos Respublikos teisė. Visi tarp šalių kilę ginčai sprendžiami derybų būdu. Nepavykus ginčo išspręsti taikiai, pastarasis sprendžiamas Lietuvos Respublikos teisme pagal Draudiko buveinės vietą.

Šis Raštas sudarytas pagal Draudiko „Sutartinių įsipareigojimų įvykdymo laidavimo draudimo taisykles Nr. 024.2“ (toliau- Taisyklės). Taisyklės ir draudimo liudijimas (polisas) yra neatsiejama šio rašto dalis. Esant prieštaravimams tarp šio Rašto teksto ir Taisyklių nuostatų, pirmumo teisė bus teikiama šio Rašto tekstui.

**DRAUDIKO ATSTOVAS**

AAS „BTA BALTIC INSURANCE COMPANY“ FILIALAS LIETUVOJE

Filialo direktorius